google/wiki40b huggingface dataset:
Φρεντ Ντερστ

Βιογραφικό

Ο Ντερστ γεννήθηκε στις 20 Αυγούστου του 1970. Την στρατιωτική του θητεία την έκανε στο Τζάκσονβιλλ σε ηλικία 18-19 χρονών.  Ύστερα αποφάσισε να ξαναπάει στο Τζάκσονβιλλ για να γίνει σχεδιαστής τατουάζ. Επίσης έχει ασχοληθεί με την μουσική, η οποία τον "κέρδισε" περισσότερο. Άρχισε να ασχολείται με την ραπ από το 1982, επίσης από το 1983 ήταν πανκ ρόκερ από το 1983 και DJ από το 1985.

Limp Bizkit (Λίμπ Μπίζκιτ)

Ο Φρεντ μαζί με τους Γουές Μπόρλαντ, Σαμ Ρίβερς, Τζον Ότο και Ντι Τζέι Λίθαλ σχημάτισαν τους Limp Bizkit.
Το συγκρότημα σχηματίστηκε το 1995 με έδρα το Τζάκσονβιλλ της Φλόριντα. Οι Limp Bizkit έβγαλαν το πρώτο τους άλμπουμ, το 1997 με τίτλο "Three Dollar Bill, Yall$".
Μάλιστα, ως πρώτο hit του πρώτου τους άλμπουμ ήταν το "Faith" του Τζορτζ Μάικλ. Επίσης, άλλα τραγούδια που άφησαν εποχή στο συγκρότημα ήταν το "My Way", "My Generation", "Rollin", "Re-Arranged", "Break Stuff", "Take a Look Around"& "Nookie".
Οι Limp Bizkit ήταν αυτοί που "γέννησαν" μαζί με τους KoRn, το Nu Metal.
Αλέξανδρος Λεβίδης

Βιογραφικά στοιχεία

Γεννήθηκε στην Αθήνα και ήταν γιος του διπλωμάτη Γεωργίου Λεβίδη και της Καλλιόπης Τραπάντζαλη. Από την πλευρά του πατέρα του καταγόταν από την παλιά οικογένεια Λεβίδη και ήταν εγγονός του πολιτικού Δημητρίου Λεβίδη. Κατατάχθηκε στο Βασιλικό Ναυτικό λαμβάνοντας μέρος στους Βαλκανικούς Πολέμους, στην Μικρασιατική εκστρατεία καθώς και στον Α' Παγκόσμιο Πόλεμο. Συμμετείχε επίσης στον Β' Παγκόσμιο Πόλεμο αναπτύσσοντας αντιστασιακή δράση κατά την κατοχή. Υπήρξε μέλος της Μεγάλης Επιτροπής του Δωδεκανησιακού Αγώνα, αρχηγός του ελληνικού κέντρου πληροφοριών στην Τουρκία και πρώτος διευθυντής της Διεύθυνσης Πολιτικής Αεροπορίας. Αποστρατεύθηκε με τον βαθμό του υποναυάρχου. 
Στις κυβερνήσεις Πέτρου Βούλγαρη (Απριλίου & Αυγούστου 1945) και Δαμασκηνού διορίστηκε υπηρεσιακός υφυπουργός Παλιννοστήσεως Προσφύγων.
Ουαμέρου

Συλλαβισμός - προφορά

Η ονομασία Mmeru, συλλαβίζεται ως εξής: Mᵘ-me-ru (Μου-μέ-ρου) και πρακτικά προφέρεται ως Mè-ru (Μέ-ρου).

Ονοματοδοσία των νηπίων

Η ονοματοδοσία των νηπίων ακολουθεί το παρακάτω σχέδιο: το πρώτο αγόρι που θα γεννηθεί, θα λάβει το όνομα του πατέρα, από τον πατέρα, το πρώτο κορίτσι θα λάβει το όνομα της μητέρας, από τον πατέρα. Το δεύτερο αγόρι που θα γεννηθεί, θα λάβει το όνομα του πατέρα, από την μητέρα, το δεύτερο κορίτσι θα λάβει το όνομα της μητέρας, από την μητέρα κ.ο.κ. προχωρώντας από τους γονείς, στα αδέλφια και τις αδελφές. Αν όμως ο παππούς, η γιαγιά, ο θείος ή η θεία είναι εν ζωή, θεωρείται ασέβεια -σύμφωνα με την παράδοση- το παιδί να χρησιμοποιεί το όνομα του ζώντος συγγενούς, οπότε και αποκαλείται προσωρινά, με κάποιο "παρατσούκλι" (για όσο χρόνο θα ευρίσκεται εν ζωή ο/η πρόγονός του/της).
Ξύλο της βροχής

Το ξύλο της βροχής επίσης ραβδί και μπαστούνι της βροχής είναι παραδοσιακό ιδιόφωνο χιλιανό όργανο, που παίζεται από τους Ινδιάνους Ντιακίτα. Είναι αρχαία κατασκευή, μερικώς γεμάτη με σπόρους. Παρόμοια όργανα απαντώνται στην ΝΑ Ασία, στην Αφρική, Σε όλη την Νότια Αμερική και την Αυστραλία. Στην ίδια κατηγορία σειόμενων ιδιόφωνων ανήκει και η μαράκα.
Παρά το γεγονός της αβέβαιης προέλευσής του, το ραβδί της βροχής είναι δημοφιλές στο εμπόριο και την μουσική σήμερα. Αναφέρεται, επίσης, επιστημονική δημοσίευση για την βιοτεχνική παραγωγή του από το είδος κάκτου echinopsis chiloensis.
Θεομητορικός κύκλος και Παναγία του πάθους (16ος και 17ος αι.) Βυζαντινό Μουσείο Αθηνών

Περιγραφή

Ο Θεομητορικός κύκλος και Παναγία του πάθους είναι μεταβυζαντινή εικόνα διαστάσεων 1,14Χ0,895 μ.Πρόκειται για έργο απαρτιζόμενο από δύο εικόνες ξεχωριστές: στην πλατιά περιφέρεια με την Ετοιμασία του Θρόνου στη μέση ψηλά, και στο κέντρο , η νέωτερη, της Παναγίας.Η ένθετη μικρή εικόνα της Παναγίας του Πάθους με την επωνυμία Η Κυρία των Αγγέλων, νησιωτικού εργαστηρίου του 17ου αι..καλύπτει το κενό της αρχικής και τοποθετήθηκε με πρωτοβουλία του Μουσείου. Οι δεξαέξι θεομητορικές παραστάσεις της αρχικής εικόνας σε πάντε σειρές και με διαδοχική συνέχεια της αφήγησης συγκροτεί τον πιο εκτενή βιογραφικό κύκλο της Παναγίας σε ελληνική εικόνα της εποχής. Με αρχή αριστερά επάνω ιστορούνται η άρνηση των δώρων, η Προσευχή του Ιωακείμ, η Προσευχή της Άννας και ο ασπασμός των Θεοπατόρων, η Γέννηση της Παναγίας και η Φιλοστοργία, η Ευλόγηση των ιερέων και τα Εισόδια, η Προσευχή του Ζαχαρία, η Μνηστεία,ο Ευαγγελισμός και η Επίπληξη, ο Ασπασμός Μαρίας και Ελισάβετ, η Προσευχή της Παναγίας, η Κοίμηση και η Μετάσταση. Χυμώδεις και ευκίνητες, παρατηρεί η Χειμάστου-Ποταμιάνου, στην πλοκή τους οι μικρές παραστάσεις, ίσως πλαισίωναν βρεφοκρατούσα στο κέντρο άλλοτε.
Πεζάντα

Στους καταλανικούς μύθους και παραδόσεις, Πεζάντα ονομάζεται ένας τεράστιος σκύλος ή, σπανιότερα, μια τεράστια γάτα. Είναι μαύρος και μαλλιαρός, ενώ έχει ατσαλένια πόδια με τρύπες.
Τις νύχτες, τρυπώνει στα σπίτια των ανθρώπων και κάθεται πάνω στο στήθος τους, δυσκολεύοντας την αναπνοή τους κατά τον ύπνο και προκαλώντας τους τρομερούς εφιάλτες. 
Τα συμπτώματα που περιγράφονται στο λαϊκό αυτό μύθο της Καταλονίας μοιάζουν με αυτά που παρατηρούνται κατά την παράλυση ύπνου στην ιατρική. Και άλλες κουλτούρες έχουν προσπαθήσει να εξηγήσουν με διάφορους μύθους το φαινόμενο αυτό: για παράδειγμα, στην Κολομβία ευθύνεται μια μάγισσα που κάθεται πάνω στο στήθος όσων κοιμούνται.
Γεώργιος Λαμπριανός

Βιογραφία

Γεννήθηκε στον Αρχάγγελο της Ρόδου και καταγόταν από πολύτεκνη οικογένεια. Ορφανός από μητέρα από 3 ετών, υποχρεώθηκε να εργάζεται στην οικοδομή από τα 10 του χρόνια για να επιβιώσει. Στη γενέτειρά του ίδρυσε το πρώτο σωματείο οικοδόμων και υπήρξε πρόεδρος του Εργατικού Κέντρου (1950-67 και 1974-76). Επίσης πέτυχε ώστε να καθιερωθεί το 8ωρο για τους οικοδόμους.
Έπειτα από προτροπή του Σοφοκλή Βενιζέλου κατήλθε υποψήφιος στις εκλογές του 1963, χωρίς να καταφέρει να εκλεγεί βουλευτής την πρώτη φορά.
Κέρδισε όμως τις εκλογές του 1964 με την Ένωση Κέντρου και υπηρέτησε ως βουλευτής ως το 1967. 
Κατά τη διάρκεια της χούντας φυλακίστηκε.  Μετά τη Μεταπολίτευση στις εκλογές του 1974  ήταν πάλι υποψήφιος βουλευτής με την Ένωση Κέντρου - Νέες Δυνάμεις, χωρίς να εκλεγεί.  Το 1976 συνταξιοδοτήθηκε. Πέθανε πάμφτωχος, το 1999. Το όνομά του δόθηκε στην πλατεία Μαρτύρων, μπροστά από το Εργατικό Κέντρο της Ρόδου.
Οικογένεια Βενιζέλου

Η οικογένεια Βενιζέλου είναι οικογένεια πολιτικών από τα Χανιά Κρήτης, τα μέλη της οποίας διακρίθηκαν στον πολιτικό στίβο. Σημαντικότερος εκπρόσωπός της θεωρείται ο Ελευθέριος Βενιζέλος.

Καταγωγή

Σχετικά με την καταγωγή της οικογένειας Βενιζέλου υπάρχει διχογνωμία. Συγκεκριμένα επικρατεί η άποψη ότι πρόγονος του Ελευθερίου Βενιζέλου ήταν ο Μπενιζέλος Κρεββατάς, γόνος ηγεμονικής οικογένειας του Μυστρά, ο οποίος για να γλιτώσει τις σφαγές των Τούρκων, λόγω της συμμετοχής της οικογένειάς του στα Ορλωφικά (1770), κατέφυγε στα Κύθηρα και από εκεί, αφού παντρεύτηκε, στα Χανιά. Από το όνομα αυτού προήλθε και το επώνυμο "Βενιζέλος". Η συγκεκριμένη άποψη αμφισβητείται από αρκετούς ιστορικούς που υποστηρίζουν ότι δεν υπάρχει σχέση μεταξύ των οικογενειών Βενιζέλου και Κρεββατά. Το 1912 ο Κωνσταντίνος Κρεββατάς, πολιτευτής και νομάρχης Μεσσηνίας, αμφισβήτησε την θεωρία περί συγγένειας της οικογένειάς του με αυτή του Βενιζέλου. Δεν αποκλείεται όμως ο παππούς του Ελευθερίου Βενιζέλου να ήταν ο Χατζη-Πέτρος Μπενιζέλος, έμπορος στα Κύθηρα που δεν είχε καμία σχέση με την οικογένεια Κρεββατά.
Μεθανοϋλοχλωρίδιο

Αμμωνιόλυση

Με επίδραση αμμωνίας (NH₃) μετατρέπεται σε μεθαναμίδιο:

Αμινόλυση

1. Με επίδραση πρωτοταγών αμινών (RNH₂) μετατρέπεται σε μεθαναλκυλαμίδιο:
2. Με επίδραση δευτεροταγών αμινών (RNHR΄) μετατρέπεται σε μεθανοδιαλκυλαμίδιο:

Επίδραση καρβονικού άλατος

Με επίδραση μεθανικού νατρίου μετατρέπεται σε ανυδρίτη μεθανικού οξέος:

Επίδραση αρωματικών ενώσεων

Φορμυλιώνει αρωματικών ενώσεων κατά Friedel-Crafts. Π.χ. από βενζόλιο παράγεται βενζαλδεΰδη:

Παραγωγή οργανομαγνησιακής ένωσης

Με επίδραση μαγνησίου, παρουσία άνυδρου διαιθυλαιθέρα (|Et₂O|), παράγεται φορμυλομαγνησιοχλωρίδιο:

Αναγωγή

1. Με καταλυτική υδρογόνωση παράγεται μεθανάλη ή και μεθανόλη
2. Με LiAlH₄ ή NaBH₄ παράγεται απευθείας μεθανόλη::

Επίδραση διαζωμεθανίου

Με επίδραση διαζωμεθανίου παράγεται τελικά αιθανικό οξύ:

Παραγωγή μεθανοϋλοφθοριδίου

Mε επίδραση Hg₂F₂ σε μεθανοϋλοχλωρίδιο παράγεται μεθανοϋλοφθορίδιο:
Πρωτάθλημα Ε.Π.Σ. Πειραιώς 1980-81

Το πρωτάθλημα της Ε.Π.Σ. Πειραιώς της περιόδου 1980-81 διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 79 σύλλογοι. Τους τίτλους των δυο ομίλων της Α΄ Κατηγορίας κατέκτησαν ο Α.Ο. Νίκαιας και η Νίκη Ρέντη. Και οι δυο πρωταθλητές ανέβηκαν στο Εθνικό Ερασιτεχνικό Πρωτάθλημα της περιόδου 1981-82. Υπερπρωταθλήτρια Πειραιώς ανακηρύχθηκε η Νίκαια, σαρώνοντας με σκορ 5-0 τη Νίκη Ρέντη. Στη Β΄ Κατηγορία, τον αντίστοιχο τίτλο κέρδισε η ομάδα του Θριάμβου Πασαλιμανίου, που επικράτησε στον άτυπο τελικό της Δόξας Πειραιώς με 1-0, ενώ και οι δυο σύλλογοι ανήλθαν στην Α΄ Κατηγορία.
Γεράσιμος Βασιλάτος

Σταδιοδρομία

Γεννήθηκε στο Δουλύχιο Κεφαλονιάς το 1901 και σπούδασε νομικά στο Πανεπιστήμιο των Αθηνών. Σταδιοδρόμησε ως δικηγόρος και αργότερα ως ποινικολόγος. Τον Οκτώβριο του 1931 τραυματίστηκε με πυροβολισμούς από τον αεροπόρο Μιχαήλ Μουτούση, ο οποίος κατηγόρησε τον νεαρό δικηγόρο ότι διατηρούσε σχέσεις με την εν διαστάσει σύζυγό του, Μαργαρίτα Οριγώνη (ο Βασιλάτος ήταν δικηγόρος της). Ο αεροπόρος είχε θεωρήσει τον Βασιλάτο ως εραστή της γυναίκας του επειδή είχε επιδείξει υπέρμετρο ζήλο για να υπερασπίσει την υπόθεση της πελάτισσάς του. Κρίθηκε ένοχος με ελαφρυντικά και καταδικάστηκε όχι για την απόπειρα ανθρωποκτονίας αλλά για παράνομη κατοχή όπλου σε φυλάκιση 3 ημερών.
Την εποχή της κατοχής ήταν στην Εθνική Αντίσταση ως μέλος των Ε.Ο.Ε.Α. και από το 1942 έως το 1943 έδινε στους συμμάχους πληροφορίες για τον οπλισμό και την κίνηση των αεροπλάνων στο υπό γερμανική κατοχή αεροδρόμιο του Τατοΐου με αποτέλεσμα τον επιτυχή βομβαρδισμό του.
Ο Βασιλάτος εξελέγη βουλευτής Σάμης το 1952 με τον Ελληνικό Συναγερμό και Αθηνών το 1961 με το Κόμμα Προοδευτικών, το 1963 και το 1964 με την Ένωση Κέντρου και το 1974 με την Ένωση Κέντρου-Νέες Δυνάμεις (εξελέγη στις 6 Μαΐου 1976 στη θέση του αποβιώσαντος Αλέξανδρου Παναγούλη, ενώ είχε χρηματίσει και δημοτικός σύμβουλος του Δήμου Αθηναίων.
Την περίοδο από το 1963 ως το 1964 υπηρέτησε ως τρίτος αντιπρόεδρος του Ελληνικού Κοινοβουλίου. Υπήρξε στενός συνεργάτης και φίλος του Γεωργίου Παπανδρέου και εξορίστηκε μαζί με 10 ακόμη βουλευτές της Ενώσεως Κέντρου στην Φολέγανδρο και κατόπιν στη Σύρο. Αφέθηκε για λίγο ελεύθερος και μετά την απόπειρα του Αλέξανδρου Παναγούλη κατά του δικτάτορα Παπαδόπουλου, συνελήφθη και πάλι και εξορίστηκε στον Άγιο Ευστράτιο και κατόπιν στο Πλωμάρι Μυτιλήνης. Ήταν παντρεμένος με τη Μαρία Μάνεση και απέκτησαν 2 γιους.
Απεβίωσε σε ηλικία 86 ετών τον Ιανουάριο του 1987.
Δήμος Μεσσήνης

Δήμαρχος

Ο σημερινός δήμαρχος είναι ο Γεώργιος Αθανασόπουλος, ο οποίος εξελέγη στις αυτοδιοικητικές εκλογές του 2019. Προγενέστερα, κατά τις αυτοδιοικητικές εκλογές του 2010, εξελέγη δήμαρχος Μεσσήνης ο Στάθης Αναστασόπουλος, ενώ στις αυτοδιοικητικές εκλογές του 2014, δήμαρχος εξελέγη ο Γιώργος Τσώνης.
Παγκόσμιο Κύπελλο Ποδοσφαίρου Ενόπλων 1972

Το 25ο Παγκόσμιο Κύπελλο Ποδοσφαίρου Ενόπλων (ΣΙΣΜ) (τελική φάση) διεξήχθη στη Βαγδάτη του Ιράκ, από 9 ως 19 Ιουνίου 1972. Νικήτρια αναδείχθηκε η ομάδα του Ιράκ, ενώ η Εθνική Ενόπλων της Ελλάδας τερμάτισε στην 3η θέση.
Κάρολος Αλέξανδρος της Λωρραίνης

Κατά τη διάρκεια του πολέμου

Κατά τη διάρκεια του πολέμου της Αυστριακής διαδοχής ήταν ένας κορυφαίος στρατιωτικός διοικητής, που δέχθηκε όμως επανειλημμένα ήττες από τον πανίσχυρο στρατό του Φρειδερίκου Β΄ του μεγάλου της Πρωσίας (1742, 1745). Στις 7/1/1744 παντρεύτηκε τη μικρότερη αδελφή της Μαρίας Θηρεσίας, την αρχιδούκισσα Άννα της Αυστρίας και έγινε διοικητής των Αυστριακών Κάτω Χωρών. Η σύζυγός του απεβίωσε τον ίδιο χρόνο, αλλά αυτός παρέμεινε στη θέση του έως τον θάνατο του. 
Ήταν πολύ δημοφιλής και έγινε μέγας Διδάσκαλος του Τευτονικού Τάγματος (1761)

Οικογένεια

Νυμφεύτηκε το 1744 τη Μαρία-Άννα των Αψβούργων, κόρη του Καρόλου ΣΤ΄ αρχιδούκα της Αυστρίας και βασιλιά της Ουγγαρίας, Βοημίας & Γερμανίας. Δεν απέκτησαν απογόνους.
Σκέδαση Μπριγιουί

Σκέδαση Μπρίλλουιν (συνήθως απαντάται ως σκέδαση Brillouin) είναι η σκέδαση της ηλεκτρομαγνητικής ακτινοβολίας που οφείλεται στα ακουστικά κύματα που προκαλλεί η προσπίπτουσα ακτινοβολία. Η ακτινοβολία καθώς περνάει μέσα από την ύλη μπορεί να προκαλέσει ακουστικά κύματα, δηλαδή μετατοπίζει τα δομικά της συστατικά. Τα ακουστικά κύματα αλλάζουν το δείκτη διάθλασης κατά περιοχές του υλικού, ώστε η πορεία του φωτός να αλλοιώνεται. Αυτό το φαινόμενο είναι σκέδαση και ονομάζεται 'σκέδαση Μπρίλλουιν. Η σκέδαση αυτή γίνεται προς την αντίθετη κατεύθυνση από την προσπίπτουσα ακτινοβολία.
Βουρλά

Προσωπικότητες

Τα Βουρλά είναι συνδεδεμένα με δύο σημαντικά πρόσωπα των γραμμάτων. Συγκεκριμένα είναι ο τόπος γέννησης του Έλληνα ποιητή Γιώργου Σεφέρη και η πόλη στην οποία μεγάλωσε ο Τούρκος μυθιστοριογράφος Necati Cumalı (γεννημένος στη Φλώρινα και εγκατεστημένος στην Τουρκία στα πλαίσια της ανταλλαγής του 1923 των ελληνικών και τουρκικών πληθυσμών). Επίσης, στα Βουρλά γεννήθηκαν ο νεομάρτυρας Μιχαήλ ο Βουρλιώτης (μαρτύρησε στις 16 Απριλίου του 1772) και η Φιλιώ Χαϊδεμένου, η οποία αφιέρωσε τη ζωή της στην διατήρηση της πολιτισμικής παράδοσης των Ελλήνων της Μικράς Ασίας.
Καθεδρικός Ναός του Κουμούρντο

Αρχιτεκτονική

Το θολωτό κτίριο ήταν πέτρινο και διακοσμημένο με εξαιρετικά έργα χαρακτικής. Τα παράθυρα γύρω από την Αγία Τράπεζα είναι διακοσμημένα με απεικονίσεις ταύρων, αετών, λιονταριών και αγγέλων. Το εσωτερικό του καθεδρικού ναού είναι διακοσμημένο με τοιχογραφίες. Ιδιαίτερο ενδιαφέρον παρουσιάζει ένα ανάγλυφο πορτρέτο της βασίλισσας Γκουραντούχτ, της μητέρας του Βασιλιά Μπαγκράτ Γ'.
Απαγόρευση ανατοκισμού

Στο ρωμαϊκό δίκαιο ίσχυε απόλυτη απαγόρευση του ανατοκισμού (anatocismus ή usurae usurarum), δηλαδή του τοκισμού των τόκων. Επίσης, απαγορευόταν οι τόκοι να υπερβούν το σύνολο του κεφαλαίου (ultra duplum, ultra alterum tantum)  .
Οι κανόνες αυτοί -απαγόρευση ανατοκισμού και απαγόρευση διπλασιασμού της οφειλής λόγω των τόκων- αποτυπώνονται και στην Εξάβιβλο ως εξής:
-" Τόκος τόκου οὐκ ἀπαιτεῖται(...)".
-"Τῶν τόκων τὸ κεφάλαιον διπλασιαζόντων ὁ τόκος παύεται" .
Αγία Βαρβάρα Παλαίρου Αιτωλοακαρνανίας

Γεωγραφία

H Αγία Βαρβάρα βρίσκεται στο βορειοδυτικό άκρο της Αιτωλοακαρνανίας, πολύ κοντά στην είσοδο της γέφυρας της Λευκάδας. Είναι κτισμένη κοντά στη θάλασσα, σε μέσο σταθμικό υψόμετρο 40 και απέχει από το Μεσολόγγι 135 χλμ. περίπου, προς τα ΒΔ.

Πληθυσμικά στοιχεία

Η εξέλιξη πληθυσμού του  χωριού έχει ως εξής: κάτοικοι 195 (1961), 157 (1971), 97 (2001), 126 (2011).
Δημοτική Βιβλιοθήκη Χανίων

Ωράριο λειτουργίας της βιβλιοθήκης

Χειμερινό ωράριο: Δευτέρα-Παρασκευή : 08-14:00. Απογεύματα τη Δευτέρα και τη Πέμπτη : 17:00-20:00. Σάββατο : 10:00-13:00. Καλοκαιρινό ωράριο: Δευτέρα-Παρασκευή : 08-14:00. Απογεύματα τη Δευτέρα και τη Πέμπτη : 18:00-21:00. Σάββατο : 10:00-13:00.

Ωράριο λειτουργίας παιδικής βιβλιοθήκης

Χειμερινό Ωράριο: Δευτέρα-Παρασκευή : 08:30-14:00. Απογεύματα Τρίτη και Πέμπτη : 17:30-20:00. Σάββατο : 21:30-14:00. Καλοκαιρινό Ωράριο: Δευτέρα-Παρασκευή : 08:30-14:00. Απογεύματα Δευτέρα και Πέμπτη : 18:00-20:00. Σάββατο : Κλειστή.
Αγία Βλαχέρνα Ευρυτανίας

Τοπική Κοινότητα Βλαχέρνης

Στην Τοπική Κοινότητα υπάγονται, εκτός της Αγία Βλαχέρνας, το χωριό Αμπέλια (126 κάτοικοι) και ο οικισμός Βαμβακιές (56 κάτοικοι). Ο συνολικός πληθυσμός της Τοπικής Κοινότητας Βλαχέρνης ανέρχεται σε 240 κατοίκους.

Γεωγραφία

Η Αγία Βλαχέρνα βρίσκεται στη ΝΔ. Ευρυτανία, σε ορεινή θέση στις βορειοδυτικές παρυφές της Χελιδόνας και πολύ κοντά στο νότιο τμήμα της Τεχνητής Λίμνης Κρεμαστών, δίπλα στον ποταμό Αρβανίτη. Είναι χαρακτηρισμένη ως αγροτικός ορεινός οικισμός, με έκταση 17,482 χμ² (17,432 χμ² χωρίς τα εσωτερικά ύδατα), σε μέσο σταθμικό υψόμετρο 436 (540 ο οικισμός) και απέχει από το Καρπενήσι 35 χλμ. περίπου, προς τα ΝΔ.

Πληθυσμικά στοιχεία

Η εξέλιξη πληθυσμού του  οικισμού έχει ως εξής (πληθυσμος οικισμου / πληθυσμος Ενότητας) : 
51 κάτοικοι (1961), 21/86 κάτοικοι (1971), 90 κάτοικοι (1991), 23/150 κάτοικοι(2001), 58/240 κάτοικοι (2011).

Ιστορικά στοιχεία

Ο οικισμός μετονομάστηκε σε Αγία Βλαχέρνα από τους κατοίκους του που έζησαν στην Κωνσταντινούπολη, όπου υπήρχε ο φερώνυμος ναός. Το χωριό υπέστη ιστορικά κάποια γεωλογική καταστροφή (κατολίσθηση), που ακόμα και σήμερα αναφέρεται.
59 Ελπίς

Φυσικά χαρακτηριστικά

Η διάμετρος της Ελπίδας είναι 164,8 χλμ., ενώ η μάζα της εκτιμάται σε 4,7 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Ελπίδας εκτιμάται σε 4,61 cm/sec², ενώ η μέση ταχύτητα διαφυγής υπολογίζεται σε 87,1 m/sec.
Ο φασματικός τύπος της Ελπίδας είναι C (ανθρακούχος). Το άλβεδό της είναι 0,044 και η μέση θερμοκρασία στην επιφάνειά της εκτιμάται σε 104 βαθμούς C κάτω από το μηδέν. H Ελπίς περιστρέφεται γύρω από τον εαυτό της μία φορά κάθε 13 ώρες και 41 λεπτά.
Φρούριο του Ούζιτσε

Περιγραφή

Το φρούριο του Ούζιτσε αποτελεί χαρακτηριστικό παράδειγμα της σερβικής μεσαιωνικής αρχιτεκτονικής. Ευρίσκεται επί ενός απόκρυμνου βράχου ο οποίος επιβλέπει την πόλη, ενώ είναι περιτριγυρισμένο σε τρεις πλευρές του από τον ποταμό Τζέτινγια. Αποτελείται, σήμερα, από αριθμό ερειπωμένων κτιριακών κατασκευών, μεταξύ των οποίων το κυρίως φρούριο, καθώς και τα αμυντικά τείχη του.

Ιστορία

Σύμφωνα με ορισμένους ιστορικούς, το φρούριο φέρεται να ανεγέρθηκε μεταξύ του 12ου και του 13ου αιώνα, προκειμένου να επιβλέπει τις γειτονικές εμπορικές οδούς, καθώς και την πόλη του Ούζιτσε. Ωστόσο, αναφορά στο όνομά του εντός των πηγών της εποχής γίνεται για πρώτη φορά κατά την διάρκεια του δεύτερου μισού του 14ου αιώνα ως κτήση του Σέρβου Ζουπάνου Νίκολα Αλτομάνοβιτς, μέλους της Δυναστείας των Βογίνοβιτς, ο οποίος είχε υπό τον έλεγχό του ευρείες εκτάσεις, οι οποίες εκτείνονταν από τα όρη Ρούντνικ, τις περιοχές του Πόλιμλγιε και του Πόντρινγιε, τα ανατολικά της Ερζεγοβίνης, μαζί με το Τρέμπινγιε, έως το Κόναβλε και την Ντρατσέβιτσα, τα σύνορα της Δημοκρατίας της Ραγούσας. Ο Νίκολα Αλτομάνοβιτς κλήθηκε να αντιμετωπίσει στράτευμα ευρισκόμενο υπό την ηγεσία του Σέρβου Πρίγκιπα, Λάζαρ Χρεμπελγιάνοβιτς (1353-1377), καθώς και του Βασιλέα της Βοσνίας, Τβρτκο Α΄ (1353-1391), οι οποίοι έχαιραν ενισχύσεων προερχόμενων από τον Βασιλέα της Ουγγαρίας, Λουδοβίκου Α΄ της Ουγγαρίας (1342-1383), ο οποίος είχε ορίσει τον Μπαν της Μάτσβα, Νίκολα Γκοργιάνσκι ως αρχηγό των δυνάμεων που θα απέστελλε προς ενίσχυση των συμμάχων του, όπου, εγκλωβισμένος εντός του φρουρίου του Ούζιτσε, συνελήφθη ως αιχμάλωτος και καταδικάστηκε σε τύφλωση.
Για διάστημα μεγαλύτερο των πέντε αιώνων, το φρούριο τελούσε υπό την κυριαρχία των Οθωμανών. Γκρεμίστηκε τον Ιανουάριο του 1863, στην διάρκεια της ίδιας περιόδου μαζί με ακόμη έξι φρούρια, σύμφωνα με τους όρους της συνθήκης ειρήνης η οποία υπεγράφη από τον Πρίγκιπα Μιχαήλ Ομπρένοβιτς, όταν οι Τούρκοι εγκατέλειψαν οριστικά το φρούριο.
Νικόλαος Πλάτων

Βιογραφία

Γεννήθηκε το 1909 στα Μεσοβούνια   Κεφαλονιάς, αλλά από μικρός εγκαταστάθηκε οικογενειακώς στο Ηράκλειο, όπου ο πατέρας του Ελευθέριος Πλάτων, υπηρετούσε ως διευθυντής του κρατικού Χημείου. Στο Ηράκλειο ολοκλήρωσε και τις εγκύκλιες σπουδές του. Σπούδασε Φιλολογία και Αρχαιολογία στο Εθνικό Καποδιστριακό Πανεπιστήμιο Αθηνών και τελείωσε το διδακτορικό του στο Παρίσι (École pratique des hautes études). Ξεκίνησε το 1930 την αρχαιολογική του σταδιοδρομία ως βοηθός στο Αρχαιολογικό Μουσείο Ηρακλείου.  Το 1937, γύρισε στο Παρίσι για σπουδές και το 1939 επέστρεψε στην Κρήτη, έγινε διευθυντής του Μουσείου Ηρακλείου και της Εφορίας Αρχαιοτήτων Ανατολικής Κρήτης. Διεξήγε ανασκαφές στο ανατολικότερο κέντρο της Κρήτης, στον κάτω Ζάκρο. 
Το 1945, η ιδιότητά του ως Έφορος επεκτείνεται σε όλη την Κρήτη μέχρι το 1962. Διέσωσε τα εκθέματα του Μουσείου του Ηρακλείου, το κτίριο του οποίου έπαθε μεγάλες ζημιές κατά τη διάρκεια του Β’ Παγκοσμίου Πολέμου. Από το 1960 ως το 1962, ορίστηκε διευθυντής της Αρχαιολογικής Περιφέρειας Αθηνών και του Μουσείου Ακροπόλεως. Το 1962, βρέθηκε επικεφαλής της αρχαιολογικής περιφέρειας Βοιωτίας και έκανε ανασκαφές στη Θήβα. Το 1965 έγινε καθηγητής Προϊστορικής Αρχαιολογίας στο Αριστοτέλειο Πανεπιστήμιο Θεσσαλονίκης και το 1974 στο Πανεπιστήμιο Ρεθύμνου, νεοσυσταθέν τότε.  
Πρότεινε στο Συνέδριο Προϊστορικής Αρχαιολογίας του Αμβούργου το 1958 ένα διαφορετικό σύστημα χρονολόγησης του μινωικού πολιτισμού, στηριγμένο κυρίως στις μεταβολές του ανακτορικού συστήματος με την εναλλακτική χρονολογική αλληλουχία: Προανακτορική (ΠM I–MM I), Πρωτοανακτορική (MM I–MM III), Νεοανακτορική l (MM III–ΥΜ II [ΥΜ IIIa στην Κνωσσό]) και Μεταανακτορική (ΥΜ III). Η ακαδημαϊκή κοινότητα αποδέχθηκε το νέο χρονολογικό σχήμα, χωρίς ωστόσο να απορρίψει το σχήμα που είχε προτείνει ο Άρθουρ Έβανς.
Λίγο πριν το θάνατό του, τιμήθηκε από την Ακαδημία Αθηνών, από ανώτατα πνευματικά ιδρύματα της Ελλάδας και του εξωτερικού και από το ιταλικό κράτος.
Μπονιφάτσο Μπέμπο

Βιογραφικά στοιχεία

Από τα ελάχιστα που γνωρίζουμε σχετικά με τη ζωή του Μπονιφάτσο Μπέμπο, εικάζουμε ότι γεννήθηκε στην Μπρέσα, ότι ανήκε σε οικογένεια καλλιτεχνών που διατηρούσε εργαστήριο στην Κρεμόνα και ότι υπήρξε ζωγράφος στην αυλή των Δουκών του Μιλάνου. Αδερφός του ήταν ο επίσης γνωστός ζωγράφος, Μπενεντέττο Μπέμπο.
Το μεγαλύτερο μέρος των έργων του Μπονιφάτσο Μπέμπο, το οποίο προέρχεται κυρίως από το τρίτο τέταρτο του 15ου αιώνα, έχει χαθεί. Ανάμεσα στα γνωστότερα συναντούμε τις τοιχογραφίες που φιλοτέχνησε για την Εκκλησία του Αγίου Αυγουστίνου στην Κρεμόνα. Ως αυτόνομα έργα, σώζονται μόνο οι προσωπογραφίες (σε νωπογραφία) του Φραντσέσκο Α' Σφόρτσα, ιδρυτή της ομώνυμης δυναστείας, και της συζύγου του, Μπιάνκα Μαρία Βισκόντι. Τα έργα αυτά, αρχικά τοποθετημένα επίσης στον Άγιο Αυγουστίνο, σήμερα φιλοξενούνται στην Πινακοθήκη της Μπρέρα, στο Μιλάνο, καθώς και μια τράπουλα ταρώ με μικρογραφίες σε χρυσό φόντο. Η εξαιρετική λεπταισθησία με την οποία διαγράφονται οι μορφές αποτελεί έκφραση της τέχνης εκείνης του Όψιμου Μεσαίωνα που είναι γνωστή ως Διεθνές Γοτθικό ύφος. Ο Μπονιφάτσο Μπέμπο ήταν ο τελευταίος από τους εκπροσώπους του ύφους αυτού στη Λομβαρδία.
Νικολό Γ΄ των Έστε

Βιογραφία

Γεννήθηκε στη Φερράρα και ήταν ο μόνος γιος του Αλβέρτου μαρκήσιου της Φερράρα και της Μόντενα και της Ιζόττα Αλμπαρεζάνι.
Το 1393 απεβίωσε ο πατέρας του και τον διαδέχθηκε σε ηλικία 10 ετών. Την προστασία αυτού και της πόλης ανέλαβαν οι Δημοκρατίες της Βενετίας, της Φλωρεντίας και της Μπολόνια. Τη διαδοχή αμφισβήτησε ο τρίτος ξάδελφός του, ο Άτσο Ι΄, κοντοτιέρος στην υπηρεσία του Τζαν-Γκαλεάτσο Βισκόντι, δούκα του Μιλάνου. Ο Άτσο Ι΄ ανήκε σε νεότερο κλάδο, αλλά προέβαλε το ότι ο Νικολό Γ΄ είχε γεννηθεί αρχικά νόθος. Στη διαμάχη που ακολούθησε, ο κοντοτιέρο Αστόρρε Α΄ Μανφρέντι νίκησε και αιχμαλώτισε τον Άτσο Ι΄ και έτσι αποσοβήθηκε η απειλή.
Το 1403 προσχώρησε στο Συνασπισμό εναντίον του δούκα του Μιλάνου, όπου ο πάπας Βονιφάτιος Θ΄ τον έκανε γενικό διοικητή του Παπικού στρατού. Το 1405 παραχώρησε την προγονική κτήση του Έστε στη Βενετία. Ο διδάσκαλος της τέχνης του πολέμου Φιόρε ντέι Λιμπέρι του αφιέρωσε την πραγματεία του Το άνθος της μάχης, ένα θεμελιώδες βιβλίο για την πολεμική τέχνη στη Δυτική Ευρώπη. Το 1413 ο Νικολό Γ΄ ταξίδευσε προσκυνητής στους Αγίους Τόπους. Φοβούμενος τις φιλοδοξίες του Φιλίππο-Μαρία Βισκόντι δούκα του Μιλάνου, του παραχώρησε την Πάρμα.
Εκτός από τη σύζυγό του Παριζίνα Μαλατέστα είχε και σχέσεις με άλλες γυναίκες. Όταν το 1425 ο νόθος γιος του Ούγκο κατηγορήθηκε ότι είχε σχέση με την Παριζίνα, ο Νικολό Γ΄ εκτέλεσε και τους δύο. Θέσπισε οι γυναίκες που βρίσκονται ένοχες μοιχείας να εκτελούνται, αλλά αργότερα αναίρεσε το νόμο, διότι θα μειωνόταν ο πληθυσμός της Φερράρα. Το ίδιο έτος έγινε πάλι διοικητής του στρατού του Συνασπισμού εναντίον του Βισκόντι του Μιλάνου.
Όταν το 1438 η Φερράρα επιλέχτηκε για τη Σύνοδο, που οργάνωσε ο πάπας και που συμμετείχε ο Ιωάννης Η΄ Παλαιολόγος Αυτοκράτορας των Ρωμαίων, επιβεβαιώθηκε το κύρος του Νικολό Γ΄ ως ενός από τους ηγέτες της Ιταλίας. Απεβίωσε το 1441 και τον διαδέχθηκαν οι γιοι του Λεονέλλο, Μπόρσο και Έρκολε Α΄.